Document ID: 31997R1503

KOMISSION ASETUS (EY) N:o 1503/97,
annettu 29 päivänä heinäkuuta 1997,
yksityiskohtaisista säännöistä neuvoston asetuksen (ETY) N:o 1765/92 soveltamisesta alueellisten perusviljelyalojen hallinnan osalta annetun asetuksen (EY) N:o 2836/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1422/97 (2), ja erityisesti sen 12 artiklan,
sekä katsoo, että
eräitä peltokasvien viljelyä koskevia asetuksia, joihin viitataan yksityiskohtaisista säännöistä neuvoston asetuksen (ETY) N:o 1765/92 (3), sellaisena kuin se on viimeksi muutettuna asetuksella (ETY) N:o 904/94 (4), soveltamisesta alueellisten perusviljelyalojen hallinnan osalta annetussa asetuksessa, on kumottu tai muutettu useaan kertaan ja siksi selvyyden ja järkevyyden vuoksi siihen on tehtävä eräitä muutoksia,
markkinointivuoden 1997/1998 osalta päivämäärä, jolloin jäsenvaltioiden on annettava tieto komissiolle asetuksen (ETY) N:o 1765/92 2 artiklan 7 kohdassa tarkoitetun mahdollisuuden soveltamista koskevasta valinnasta, muutetaan 15 päiväksi syyskuuta 1997; tämän vuoksi myös tavanomaisesti vahvistettujen perusviljelyalojen ylitysprosentin toteamispäivämäärää ja komissiolle ilmoittamispäivämäärää on siirrettävä vastaavasti 15 ja 30 päiväksi syyskuuta,
asetuksen (ETY) N:o 1765/92 2 artiklan 7 kohdan mukaisesti jäsenvaltiot, jotka ovat valinneet käyttävänsä yhtä tai useampaa kansallista perusviljelyalaa, saavat edelleen jakaa jokaisen niistä perusviljelyalan osiin; tämän vuoksi on määriteltävä näiden perusviljelyalan osien vähimmäiskoko varmistaen samalla toisaalta, että rangaistusjärjestelmää sovelletaan tehokkaasti ja toisaalta, että Skotlannin erityistilanne otetaan huomioon,
Saksan uusiin osavaltioihin sovelletaan markkinajärjestelmän muuttamisen suunnitelmataloudesta markkinataloudeksi vuoksi siirtymäkautta siten, että niiden perusviljelyalaa on laajennettu väliaikaisesti ja asteittain väheneväksi; näistä siirtymäkauden toimenpiteistä säädetään komission asetuksessa (EY) N:o 1763/96 (5), tätä väliaikaista laajentamista ei ole aihetta sisällyttää koko Saksan kansalliseen perusviljelyalaan; on siis tarpeen toteuttaa eräitä mukautuksia mainitun perusviljelyalan ylittymisen laskemisessa,
toisaalta tarvittavan avoimuuden ja toisaalta rangaistusjärjestelmän tehokkuuden varmistamiseksi on aiheellista määritellä tarkemmin tiedot, jotka jäsenvaltioiden on ilmoitettava komissiolle, ja
tässä asetuksessa säädetyt toimenpiteet ovat viljan, rasvan ja kuivarehun yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2836/93 seuraavasti:
1. Korvataan 1 artiklan 1 kohdassa viittaus asetukseen (ETY) N:o 845/93 viittauksella komission asetukseen (ETY) N:o 1098/94 (*).
(*) EYVL N:o L 121, 12.5.1994, s. 12.
2. Korvataan 1 artiklan 3 ja 4 kohta seuraavasti:
"3. Niiden viljelyalojen kokonaismäärään, joista on jätetty hakemus ja joita on mukautettu 2 kohdan mukaisesti, lisätään se peltokasvien viljelyyn varattu viljelyala asetuksen (ETY) N:o 1765/92 merkityksessä, jota käytetään neuvoston asetuksen (ETY) N:o 805/68 (*) mukaisen tukihakemuksen perustelemiseksi.
4. Jos todetaan ylittyminen, jäsenvaltio ilmoittaa 15 päivään syyskuuta mennessä ylitysprosentin kahdella desimaalilla ilmaistuna.
Näin saatua prosenttiosuutta käytetään korvaukseen oikeutetun viljelyalan suhteellisen vähentämisen laskemiseen asetuksen 1765/92 2 artiklan 6 kohdan ensimmäisen luetelmakohdan mukaisesti.
Asetuksen (ETY) N:o 1765/92 2 artiklan 6 kohdan toisen luetelmakohdan tapauksessa lasketaan ylitysprosentti yhden desimaalin tarkkuudella, vähentäen 85 prosenttia 7 artiklan 6 kohdan mukaisesti vapaaehtoisesti viljelykäytöstä poistetusta viljelyalasta. Tämä lisätään kyseisellä tilalla sovellettavaan pakolliseen viljelykäytöstä poistamisprosenttiin.
Jäsenvaltio ilmoittaa tästä viipymättä ja viimeistään 30 päivänä syyskuuta. Lisäksi jäsenvaltion on varoitettava tuottajia heti kun ylitys vaikuttaa mahdolliselta.
Markkinointivuodeksi 1997/1998 ja poiketen siitä, mitä ensimmäisessä ja neljännessä luetelmakohdassa säädetään, päivämäärät 15 ja 30 päivä syyskuuta muutetaan päivämääriksi 10 ja 15 päivä lokakuuta 1997.
(*) EYVL N:o L 148, 28.6.1968, s. 24."
3. Korvataan 3 artiklan viittaukset asetukseen (ETY) N:o 2293/92 ja asetukseen (ETY) N:o 2595/93 vastaavasti viittauksilla asetukseen (EY) N:o 762/94 (*) ja asetukseen (EY) N:o 1870/95 (**)
(*) EYVL N:o L 90, 7.4.1994, s. 8.
(**) EYVL N:o L 179, 29.7.1995, s. 40.
4. Lisätään seuraavat artiklat:
"3 a artikla
Asetuksen (ETY) N:o 1765/92 2 artiklan 7 kohdan soveltamiseksi tarkoitetaan:
a) Asetuksen (ETY) N:o 1765/92 `kansallisella perusviljelyalalla` 2 artiklan 2 kohdan mukaista alueellista perusviljelyalaa, joka kattaa jäsenvaltion;
b) `perusviljelyalan osalla` mainitun kansallisen perusviljelyalan osaa, joka ei saa olla pienempi kuin taso 2 (NUTS).
Tämän kohdan soveltamiseksi Skotlannin epäsuotuisia alueita ja muita alueita, siten kuin ne on määritelty neuvoston asetuksen (EY) N:o 950/97 menettelyn mukaisesti (*), voidaan pitää perusviljelyalan osina.
3 b artikla
Jos Saksa päättää soveltaa asetuksen (ETY) N:o 1765/92 2 artiklan 7 kohdassa tarkoitettua mahdollisuutta, kansallinen perusviljelyala määritellään ottamatta huomioon uusille Saksan osavaltioille väliaikaisesti, siten kuin komission asetuksen (EY) N:o 1763/96 (**) liitteessä mainitaan, myönnettyjä pinta-aloja.
Kun mahdollinen kansallisen perusviljelyalan ylittyminen todetaan, viljelyaloista, joita uusissa osavaltioissa on jätetty hakemus, vähennetään väliaikaisesti myönnettyjen pinta-alojen määrä silloin kun ylittyminen on suurempi kuin 3 740 100 hehtaaria eli uusille osavaltioille alunperin myönnetty määrä. Tämä vähennys ei saa kuitenkaan johtaa siihen, että otettaisiin huomioon pienempi viljelyala kuin 3 740 100 hehtaaria.
Kansallisen perusviljelyalan mahdollinen alittuminen myönnetään uudestaan uusille osavaltioille asetuksen (EY) N:o 1763/96 2 artiklan 1 kohdassa tarkoitetun rangaistuksen vähentämiseksi.
3 c artikla
Jäsenvaltioiden on ilmoitettava komissiolle viimeistään siitä markkinointivuotta seuraavana 15 päivänä toukokuuta, jona korvausmaksua haetaan, seuraavat tiedot:
a) aloihin jaettava kansallinen viljelyala
b) perusviljelyalojen osat (lukumäärä, nimitys ja ala)
c) seuraamusten keskittämistä koskevat yksityiskohtaiset säännöt
d) tosite tuottajille ilmoittamisesta.
Markkinointivuonna 1997/1998 tämä päivämäärä on kuitenkin siirretty 15 päiväksi syyskuuta 1997.
(*) EYVL N:o L 142, 2.6.1997, s. 1.
(**) EYVL N:o L 231, 12.9.1996, s. 8."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1997.

Labels: 19
5
6